
[bookmark: sud1][bookmark: danasnji_datum1]	OSNOVNI SUD U BIJELJINI, sudija Popovič-Mijatović Aleksandra, u izvršnom postupku tražioca izvršenja „LD“ D.O.O. Bijeljina, zastupano po punomoćniku Žugić Momčilu, advokatu iz Bijeljine protiv izvršenika Jeličić Mladenke iz Bijeljine, Ul. Vidovdanska broj 28, radi naplate novčanog potraživanja, v.sp. 5.540,00 KM, donio je dana 22.10.2025. godine, sledeći:

Z A K LJ U Č A K
o prvoj prodaji nepokretnosti

 
1. Određuje se prvo ročište za prodaju usmenim javnim nadmetanjem  nepokretnosti izvršenika Jeličić (Mladena) Mladenke, označenih kao k.č.br. 947/4,“Vlaško polje“ u naravi njiva 3 klase, površine 363 m2, k.č. br.950 /1, „Vlaško polje“ u naravi nekategorisani put, površine 147 m2 i k.č. br.950/16, „Vlaško polje“, u naravi nekategorisani put, površine 353 m2, upisanih u list nepokretnosti br.4092 k.o. Bijeljina 1. kao susvojina izvršenika sa djelom od 1/2 
1.   Ročište za prodaju nepokretnosti održat će se dana 09.12.2025.godine  u  12,00 časova, u zgradi Suda, sudnica broj 18, na koje se pozivaju tražilac izvršenja, izvršenik i zainteresovana lica kao kupci.

1.   Vrijednost nepokretnosti izvršenika koje su predmet prodaje ( suvlasnički dio od 1/2) utvrđena je prema nalazu vještaka poljoprivredne struke, Perić Jovice, od 19.12.2023. godine, u   iznosu od  21.445,55 KM.

1.    Na prvom ročištu za prodaju usmenim javnim nadmetanjem nepokretnost se ne može prodati ispod 1/2 utvrđene vrijednosti iz tačke 3.

1.  Na ročištu za javno nadmetanje kao kupci mogu učestvovati lica koja su do početka nadmetanja položila osiguranje koje iznosi 1/10 određene vrijednosti nekretnina, s tim što osiguranje ne može iznositi više od 10.000,00 KM. Prije početka nadmetanja ova lica su dužna Sudu predati dokaz da su osiguranje platili  na Račun posebnih namjena-Depozitni račun osnovnih sudova: žiro račun   br. 562-099-8130145898 kod NLB Razvojna banka A.D. Banja Luka, vrsta prihoda 223171, opština 005, budžetska organizacija 1067001, poziv na broj predmeta  gornji. Ponuđačima čija ponuda nije prihvaćena, osim za tri najbolja ponuđača, vratit će se osiguranje odmah nakon zaključenja javnog nadmetanja. Ročište za javno nadmetanje održat će se i kad prisustvuje samo jedan ponuđač.

Od obaveze polaganja osiguranja oslobođeni su tražilac izvršenja i lica određena članom 86. stav 2. Zakona o izvršnom postupku.
1.   Ponuđač s najvišom ponudom na ročištu plaća ukupnu prodajnu cijenu umanjenu za položeno osiguranje polaganjem cijene Sudu u roku od 30 dana od dana objavljivanja Zaključka o prodaji nepokretnosti najpovoljnijem ponuđaču. Ukoliko ponuđač s najvišom ponudom ne deponuje  prodajnu cijenu u ovom roku, Sud će zaključkom proglasiti prodaju tom ponuđaču nevaljanom i novim zaključkom odrediti da je nepokretnost prodata drugom po redu ponuđaču, koji treba da u roku od 30 dana od dana prijema ovog zaključka Sudu deponuje  prodajnu cijenu. Ukoliko drugi ponuđač ne položi cijenu u predviđenom roku, Sud primjenjuje ova pravila i na trećeg ponuđača. U slučaju da sva tri ponuđača s najvišom ponudom ne ispune svoje obaveze plaćanja prodajne cijene u određenim rokovima, Sud će oglasiti da prvo ročište nije uspjelo i zakazati drugo ročište u roku od 30 dana.
Iz položenog osiguranja namiriće se troškovi neuspjelog ročišta i troškovi održavanja narednog ročišta za prodaju.

1.   Shodno odredbi člana 75. st. 1. i 2. Zakona o izvršnom postupku, kupac preuzima
služnosti i stvarne terete na predmetnoj nepokretnosti. 

1. Troškove poreza i takse u vezi s prodajom nepokretnosti plaća kupac.

1.  Ovaj zaključak objavit će se na oglasnoj tabli Suda i na WEB stranici, a stranka može,
o svom trošku, zaključak objaviti i u sredstvima javnog informisanja kao i putem lica koja se bave posredovanjem u prodaji nepokretnosti.


PRAVNA POUKA:
Protiv ovog zaključka nije dozvoljen pravni lijek.	                      Šef odjeljenja

									                       Ćosić Mediha
							 

